11. 12. 98 De Europæiske Fællesskabers Tidende L 336/1 (Retsakter hvis offentliggørelse er obligatorisk) RÅDETS FORORDNING (EF) Nr. 2658/98 af 19. januar 1998 om godkendelse af en brevveksling mellem Det Europæiske Fællesskab og Repu- blikken Ungarn om bestemmelser for indførsel af landbrugsprodukter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum, under henvisning til forslag fra Kommissionen, og ud fra følgende betragtninger: I Europaaftalen om oprettelse af en associering mellem De Europæiske Fællesskaber og medlemsstaterne på den ene side og Reublikken Ungarn på den anden side ()) er der fastsat bestemmelser om nært samarbejde mellem de to parter om handelsanliggender; efter Ungarns anmodning om en fritagelsesklausul under Verdenshandelsorganisationen (WTO), hvorefter Ungarn kan yde yderligere eksporttilskud for landbrugsprodukter, vil der kunne være risiko for forstyrrelser på Fællesskabets markeder; beskyttelsesbestemmelserne i nævnte Europaaftale er ikke tilstrækkelig specifikke til, at denne risiko kan forebygges; der bør aftales en hurtigt virkende beskyttelsesklausul, som begrænser risikoen — UDSTEDT FØLGENDE FORORDNING: Artikel 1 Brevvekslingen mellem Det Europæiske Fællesskab og Republikken Ungarn om bestemmelser for indførsel af landbrugsprodukter godkendes på Fællesskabets vegne. () EFT L 347 af 31. 12. 1993, s. 2. Teksten til aftalen er knyttet som bilag til denne forord- ning. Artikel 2 Formanden for Rådet bemyndiges til at udpege den person, der er beføjet til at undertegne brevvekslingen med bindende virkning for Fællesskabet. Artikel 3 1. Kommissionen træffer på anmodning af en medlemsstat eller på eget initiativ beslutning om de foranstaltninger, der er nødvendige ifølge den i artikel 1 nævnte aftale. Medlemsstaterne underrettes om sådanne foranstaltninger, som straks finder anvendelse. Hvis Kommissionen modtager en anmodning fra en medlems- stat, træffer den beslutning herom senest tre arbejdsdage efter modtagelse af anmodningen. 2. En medlemsstat kan forelægge de af Kommissionen besluttede foranstaltninger for Rådet senest tre arbejds- dage efter den dag, hvor de blev meddelt. Rådet holder straks møde. Rådet kan med kvalificeret flertal træffe en anden afgørelse inden for 30 dage. Artikel 4 Kommissionen bemyndiges til efter aftale med de ungarske myndigheder at fastsætte de i aftalens artikel 1 omhandlede gennemførelsesbestemmelser. Artikel 5 Denne forordning træder i kraft dagen efter offentliggø- relsen i De Europæiske Fællesskabers Tidende.